बॉलीवुड की जानीमानी अभिनेत्री सनी लियोन की आगामी फिल्‍म 'एक पहेली लीला' को यू-ट्यूब पर लगभग 75 लाख से ज्‍यादा हिट्स मिल चुके हैं. सनी लियोन ने कहा है कि वह इस भूमिका के लिए बॉबी की शुक्रगुजार हैं. सनी ने एक बयान में कहा कि बॉबी की शुरुआत से ही यह प्रतिक्रिया थी कि मैं सनी को लीला बनाना चाहता हूं. इसलिए मुझे खुशी है कि इस भूमिका के लिए उन्होंने मुझे लिया. यह आजीवन याद रहने वाली भूमिका है. फिल्‍म में सनी तीन किरदारों में हैं. आपको बता दें कि इस ट्रेलर को 5 फरवरी को रिलीज किया था और मात्र आठ से नौ दिन में ही यह ट्रेलर दर्शकों के बीच हिट हो गया. वहीं सनी जानती है कि फिल्‍म में दर्शक कैसी कहानी देखना पसंद करते हैं इसीलिए कुछ ऐसी ही कहानी में उन्‍होंने इसबार काम किया है.